3เรื่องเงินสำคัญ ที่ควรสอนให้ลูก ๆ ของเราเข้าใจ!
ปัจจุบันนี้เด็ก ๆ หลายคนต่างมีความรู้ต่าง ๆ มากมายนะคะที่พ่อแม่หรือทางโรงเรียนป้อนให้ ไม่ว่าจะเป็นความรู้ทางการกีฬา ความรู้ทางอาชีพ หรือจะเป็นความรู้ทางการเงิน อย่างไรก็ตาม
9 ก.ย. 2559

ปัจจุบันนี้เด็ก ๆ หลายคนต่างมีความรู้ต่าง ๆ มากมายนะคะที่พ่อแม่หรือทางโรงเรียนป้อนให้ ไม่ว่าจะเป็นความรู้ทางการกีฬา ความรู้ทางอาชีพ หรือจะเป็นความรู้ทางการเงิน อย่างไรก็ตาม ก็มีเด็ก ๆ อีกมากมายนะคะที่พ่อแม่ไม่ค่อยมีเวลาให้ความรู้ทางการเงินที่จำเป็น วันนี้MoneyGuru.co.thจึงนำบทความทางการเงินที่เด็ก ๆ ควรรู้มาฝากท่านผู้ปกครองเอาไว้ไปสอนบุตรหลานกันค่ะ
จัดลำดับความสำคัญ
พ่อแม่ผู้ปกครองอย่างเรา ๆ ควรสอนให้บุตรหลานจัดลำดับความสำคัญของสิ่งของนะคะ ด้วยการไม่ให้ซื้อของที่เราไม่มีความสามารถในการจ่าย หรืออย่าซื้อของที่เราต้องมานั่งผ่อนทีหลังค่ะ รวมถึงอย่าทำพฤติกรรมที่ว่าให้เด็ก ๆ ของคุณเห็นด้วย ไม่อย่างนั้นเด็ก ๆ ก็จะทำตามเราง่าย ๆ
ในส่วนของการจัดลำดับความสำคัญนั้น เราควรสอนให้เด้ก ๆ ใช้เงินกับของที่สำคัยมากกว่าของที่ไม่สำคัญ อย่างเช่น ลูกของเราได้เงินมาจำนวนหนึ่ง และลูกต้องการของเล่นชิ้นใหม่ แต่ถุงเท้าของลูกก็ขาดจนไม่พอใช้ แบบนี้เราควรบอกให้ลูกเอาเงินไปซื้อถุงเท้าคู่ใหม่นะคะ ทำให้เขาเห็นว่าของที่จำเป็นนั้นย่อมมาก่อน แล้วถ้าเงินเหลือค่อยเอาไปซื้อของเล่นที่ลูกอยากได้เมื่อไรก็ได้ค่ะ
ใช้จ่ายอย่างชาญฉลาด
การสอนลูกให้ใช้จ่ายอย่างชาญฉลาดนี้ ไม่ได้หมายความว่าให้คุณเข้มงวดเรื่องเงินกับลูก ๆ ของคุณนะคะ แต่ควรสสอนให้ลูก ๆ ของคุณมีสติทุกครั้งเวลาที่จะใช้จ่ายอะไร เพราะแต่ละครั้งที่ตัดสินใจใช้จ่ายเงินออกไปนั้น มันก็จะมีผลกระทบกับตัวเราและสุขภาพทางการเงินที่แตกต่างกันไป ถ้าเราใช้จ่ายกับของที่จำเป็น เราก็จะมีสุขภาพทางการเงินที่ดี หากเราซื้อของตามใจที่เราต้องการ เราก็จะมีสุขภาพทางการเงินที่ย่ำแย่ และอาจจะทำใหเราเป็นหนี้เป็นสินตามมาได้ค่ะ ดังนั้นในฐานะที่เราเป็นพ่อแม่ เราควรทำเป็นตัวอย่างให้ลูก ๆ ของเราก่อน เพื่อที่ลูก ๆ ของเราจะได้ทำตามได้ค่ะ
นอกจากนี้ ควรสอนให้ลูก ๆ ของคุณมีการตัดสินทางการเงินเล็ก ๆ ด้วยตัวเองเสีย พวกเขาจะได้รู้ว่าการตัดสินใจแบบไหนจะมีผลกระทบกับตัวของเขาอย่างไรค่ะ
สอนให้เก็บเงินฉุกเฉิน
เรื่องนี้หลายคนอาจจะคิดว่ายังไม่มีผลต่อตัวลูก ๆ ของพวกเขา แต่การสอนให้ลูก ๆ เก็บเงินฉุกเฉินเอาไว้นั้นเป็นเรื่องที่จำเป็นมาก ๆ นะคะ เพราะเราไม่รู้หรอกว่าอนาคตจะเกิดเรื่องอะไรขึ้น และหากลูก ๆ ของคุณมีสัตว์เลี้ยงก็จะเป็นเรื่องดีค่ะ เพราะพวกเขาจะได้รู้ว่าควรเก็บเงินเอาไว้ให้สัตว์เลี้ยงของเขา เผื่อสัตว์เลี้ยงเกิดป่วยเป็นอะไรขึ้นมาค่ะ
การสอนลูกให้เข้าใจเรื่องเงินนั้นเป็นเรื่องสำคัญมากนะคะ และไม่ได้ทำยากอย่างที่เราคิดเลย เป็นเรื่องง่าย ๆ ที่เราควรจะสอนค่ะ เพื่ออนาคตทางการเงินที่ดีของลูก ๆ ของเราเองค่ะ และ ประกันภัยรถยนต์ ก็สามารถกด Subscribe เพื่อรับสาระความรู้แบบนี้จาก MoneyGuru.co.th ได้เลยค่ะ เราจะส่งตรงถึงอีเมลของคุณทุก ๆ สัปดาห์